# Гілары Клінтан

|  |
| --- |
| Гілары Клінтан |
| па-ангельску: *Hillary Clinton* |
| *Hillary Clinton* |
| Дзяржаўны сакратар ЗША |
|  21 студзеня 2009 — 1 лютага 2013
  |
|  Прэзыдэнт  |  Джордж Ўокер Буш
 |
|  Папярэднік  |  Кандаліза Райс
 |
|  Наступнік  |  Джон Кэры
 |
|  Сэнатар ад штату Нью-Ёрк  |
|  3 студзеня 2001 — 21 студзеня 2009
  |
|  Прэзыдэнт  |  Джордж Ўокер Буш
 |
|  Папярэднік  |  Дэніэл Моніхэн
 |
|  Наступнік  |  Эндру Куома
 |
|  Першая лэдзі ЗША  |
|  20 студзеня 1993 — 20 студзеня 2001
 |
|  Прэзыдэнт  |  Біл Клінтан
 |
|  Папярэднік  |  Барбара Буш
 |
|  Наступнік  |  Лора Буш
 |
|  Асабістыя зьвесткі  |
| Нарадзілася | 26 кастрычніка 1947  Чыкага, Іліной, ЗША |
| Партыя | Дэмакратычная партыя ЗША |
| Адукацыя | Ельскі ўнівэрсытэт |
|  Сужэнец  | Біл Клінтан |
|  Дзеці  | Чэлсі Клінтан[d] |
|  Бацька  | Х'ю Элсуарт Родэм[d] |
|  Маці  | Дораці Эма Хауэл[d] |
|  Узнагароды  | Вялікі крыж ордэна Вітаўта Вялікага |
|  Подпіс  |  |
|  Сайт  | hillaryclinton.com (анг.) |

**Гі́лары Дыя́на Ро́дэм Клі́нтан** (па-ангельску: *Hillary Diane Rodham Clinton*); нар. 26 кастрычніка 1947 г. у Чыкага) — амэрыканскі палітык, сэнатар ЗША ад штата Нью-Ёрк з 2001 г. Чалец Дэмакратычнай партыі ЗША. Першая лэдзі ЗША ў 1993—2001 у часы 42-га прэзыдэнта ЗША Біла Клінтана. Нароўні са сваім асноўным канкурэнтам Баракам Абамай, да канца папярэдняй выбарчай кампаніі да лістапада 2008 году, Гілары прэтэндуе на статус галоўнага кандыдата ў Прэзыдэнты ЗША ад Дэмакратаў.

## Палітычная кар'ера

Упэўнена выйграўшы пераабраньне ў Сэнат ЗША ў лістападзе 2006 г., Гілары Клінтан лічыцца адным з фаварытаў прэзыдэнцкай кампаніі 2008 г., і ўжо абвясьціла аб сваім удзеле ў ёй. Па меркаваньню шматлікіх, Гілары Клінтан зьяўляецца самой уплывовай гаспадыняй Белага дому ў гісторыі Злучаных Штатаў. Яна амбіцыйная жанчына, добра ўсьведамляючая сваю кампэтэнцыю і сваю значнасьць. Сябры Гілары падкрэсьліваюць яе амбітнасьць і яе энэргічную мэтанакіраванасьць: «Яна ведае, чаго жадае і як гэтага можна дамагчыся». Яе лічаць інтэлігентнай, спакойнай і больш абачлівай у выбары словаў у параўнаньні з мужам. Тыя, хто ведае яе бліжэй, шануюць яе досьціп і пачуцьцё гумару. Яна дзіўна можа пераймаць іншым людзям. Гілары Клінтан незалежная і ў фінансавым сэнсе. У 1990 годзе яе гадавы прыбытак склаў 190 000 даляраў, у 1993 ужо 250 000 даляраў, губэрнатарскі прыбытак яе мужа — 35 000 даляраў у год. Грашыма ў сям’і распараджаецца яна. У яе ёсьць акцыі шэрагу крам «Wal-Mart», канфэкцыйнай фірмы «Ліз Клібарн» і іншых прадпрыемстваў.

## Перадвыбарная кампанія 2008

Пасьля афіцыйнага пачатку прэзыдэнцкай гонкі ўвосень 2007 году, Гілары зьяўлялася адным з самых вядомых публіцы кандыдатаў на пост прэзыдэнта ЗША і карысталася значнай падтрымкай выбарнікаў-дэмакратаў. Пры падтрымцы свайго мужа Біла Клінтана, а таксама велізарных капіталаўкладаньняў у рэкляму (звыш 5,3 млн даляраў ЗША да студзеня 2008), Гілары займала вядучае месца ў рэйтынгах і апытаньнях выбарнікаў. Аж да лістапада 2007 году за яе былі гатовыя аддаць свой голас 40 % усіх выбарнікаў левага і дэмакратычна-лібэральнага толку. Але сытуацыя рэзка зьмянілася ў канцы 2007 году, калі шматлікія выбарнікі пачалі падазраваць пару і ўсю сыстэму ЗША ў непатызму, мафіёзнаму засільлю вузкага круга буйнага капіталу. У выніку зьезд фракцый у Аёве 3 студзеня 2007 году выявіў жаданьне выбарнікаў бачыць зьмены і новыя асобы ў палітыцы. Гілары набрала ўсяго 29 % галасоў дэмакратаў, саступіўшы Эдвардсу (30 %) і Абаме (38 %). Пасьля гэтага яна вырашыла адначасова зьмякчыць свой тачоны вобраз зімнай і ашчаднай лэдзі на мякчэйшы ў эмацыйным пляне з дапамогай прысутнасьці дачкі, эмацыйных момантаў, дзе ў яе нават выступілі сьлёзы. Тым ня менш, як паказваюць апытаньні сярод жанчын-выбарнікаў большасьць ізноў-ткі падтрымліваюць Абаму (35 %), а не Клінтан (30 %).

На праймэрыз, у пачатку 2008, Гілары ўпэўнена перамагае ў штатах Агаё і Род-Айлэнд Барака Абаму і з малаважнай перавагай у штаце Тэхас, але прайгравае Абаме ў штатах Місысыпі і Вэрмонт.

22 красавіка 2008 году Клінтан атрымлівае важную перамогу на праймэрыз у штаце Пэнсільванія.

## Узнагароды

* Ордэн Вітаўта Вялікага
* Ордэн Крыжа зямлі Марыі 1 ступені
* Ордэн заслуг Польскай рэспублікі

## Выняткі

* Нават у часы халоднай вайны, калі Савецкі Саюз нацэліў на нас тысячы ракет, мы не спынялі дыялёгу, і такім чынам перамаглі. Таму адной з маіх прыярытэтных задачаў, калі я стану прэзыдэнтам, будзе вярнуць прыхільнасьць ў сьвеце.
* Амэрыка перамагла ва ўсіх апошніх войнах ад Другой сусьветнай да халоднай, і наперадзе ў яе толькі новыя перамогі.
* 7 студзеня 2008 Гілары Клінтан узгадала выказваньне Дж. Буша аб тым, што ён паглядзеў у вочы прэзыдэнта РФ Уладзімера Пуціна і ўбачыў у іх душу, перадае Reuters. «Я бы нагадала яму, што Ў.Пуцін быў супрацоўнікам КДБ. У яго па азначэньню ня можа быць душы», — заявіла кандыдат у прэзыдэнты.

## Вонкавыя спасылкі

 **Гілары Клінтан** — сховішча мультымэдыйных матэрыялаў

* Афіцыйны сайт  (анг.)
* Афіцыйны сайт сэнатара Гілары Клінтан (анг.) Архіўная копія
* Афіцыйная біяграфія Першай Лэдзі ЗША  (анг.)